OpenLLM-France/wikimedia huggingface dataset:
# Chibanià

Subdivisions del període Quaternari :
| Sistema | Sèrie | Estatge | Edat (Ma) |
| Quaternari | Holocè | Megalaià | 0,0042 |
| Quaternari | Holocè | Norgripià | 0,0082 |
| Quaternari | Holocè | Grenlandià | 0,0117 |
| Quaternari | Plistocè | Superior | 0,129 |
| Quaternari | Plistocè | Chibanià | 0,774 |
| Quaternari | Plistocè | Calabrià | 1,80 |
| Quaternari | Plistocè | Gelasià | 2,58 |
| Neogen | Pliocè | Plasencià | més antic |
El Chibanià és el tercer estatge faunístic de l'època del Plistocè. Comprèn el període entre fa 0,774 milions d'anys i fa 0,129 milions d'anys. El seu nom fou ratificat el gener del 2020. En paleoantropologia, abasta la transició del paleolític inferior al paleolític mitjà al llarg de 300.000 anys.
Segueix el Calabrià i precedeix el Plistocè superior, encara sense nom oficial. La inversió de Brunhes-Matuyama, la inversió més recent del camp magnètic de la Terra, marca el començament del Chibanià. L'inici del període interglacial Eemià (estatge isotòpic marí 5) en marca el final.
El terme «Plistocè mitjà» havia estat utilitzat com a denominació provisional o «quasiformal» per la Unió Internacional de Ciències Geològiques (IUGS). Així com els tres primers estatges del Plistocè (Gelasià, Calabrià i Chibanià) ja han estat definits oficialment, el Plistocè superior encara no ho ha estat. És una discussió que entronca amb el debat sobre la possible acceptació de l'Antropocè com a subdivisió del Quaternari.

## Referències

* ↑ «Taula Cronostratigràfica Internacional v. 2022/02». Comissió Internacional d'Estratigrafia. [Consulta: 4 setembre 2022].
* ↑ A Geological Time Scale 2004 (en anglès). 3a edició. Cambridge University Press, 2004, p. 28. ISBN 9780521786737.
* ↑ D. Dahl-Jensen & others «Eemian interglacial reconstructed from a Greenland folded ice core» (en anglès). Nature, vol. 493, 7.433, 2013, pàg. 489-494. Bibcode: 2013Natur.493..489N. DOI: 10.1038/nature11789. PMID: 23344358.
* ↑ P. L. Gibbard. «The Quaternary System/Period and its major sub-divisions» (en anglès). ScienceDirect p. 686-688. Elsevier BV, 17-04-2015. [Consulta: 13 novembre 2019].
# Gostkovo

Gostkovo (en rus: Гостьково) és un poble de l'óblast de Sverdlovsk, a Rússia, segons el cens del 2010 tenia 98 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Ganterita

La ganterita és un mineral de la classe dels silicats, que pertany al grup de la mica. Rep el nom de la vall de Ganter, a Suïssa, on es troba la seva localitat tipus.

## Característiques

La ganterita és un silicat de fórmula química (Ba,Na,K)(Al,Mg)₂(AlSi₃O$_{10}$)(OH)₂. Va ser aprovada com a espècie vàlida per l'Associació Mineralògica Internacional l'any 2000, sent publicada per primera vegada el 2003. Cristal·litza en el sistema monoclínic. La seva duresa a l'escala de Mohs es troba entre 4 i 4,5.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a Isenwegg, a la vall de Ganter, al municipi de Brig (Valais, Suïssa). També ha estat descrita a Barberton (Mpumalanga, Sud-àfrica), i al dipòsit de dumortierita de Lincoln Hill, a l'estat de Nevada (Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Ganterite» (en anglès). Mindat. [Consulta: 26 gener 2020].
# Mikel Antía Mendiaraz

Mikel Antía Mendiaraz (Sant Sebastià, 13 de febrer de 1973) és un exfutbolista i entrenador basc. Com a jugador ocupava la posició de defensa central.

## Trajectòria

Format al planter del Reial Madrid, Antía arriba a principis de la dècada dels 90 a l'equip B, on es fa titular. Però, abans de debutar amb el primer equip, marxa al Celta de Vigo. Eixa temporada a Galícia (94/95), el defensa no hi disputa cap minut. A l'any següent marxa al Reial Valladolid. Amb el conjunt castellà qualla una bona primera temporada, amb 39 partits, mentre que a la segona passa a la suplència.
L'estiu de 1997 fitxa per la Reial Societat. Antía romandria tres campanyes amb l'equip de la seua ciutat natal, sense aconseguir fer-se un lloc a l'onze titular en cap moment. Després de 46 partits amb la samarreta donostiarra, per la temporada 00/01 recala al CD Numancia, i a l'any següent, a l'Elx CF.
El 2002 marxà a la lliga portuguesa per militar un any a l'Sporting Braga. De nou a la competició de l'Estat espanyol, Antía milità a la SD Ponferradina i al Real Unión de Irun, on va penjar les botes el 2006.
Després de retirar-se, ha seguit vinculat al món del futbol en qualitat d'entrenador. La temporada 06/07 va dirigir el modest Berio FT. Actualment és el segon entrenador del Real Unión Club de Irún, amb Roberto Olabe.

## Enllaços externs

* Fitxa d'Antía
# Luci Volcaci Tul·lus (cònsol 33 aC)

Luci Volcaci Tul·lus (llatí: Lucius Volcatius Tullus) va ser un magistrat romà del segle i aC. Era probablement fill de Luci Volcaci Tul·lus, cònsol l'any 66 aC. Formava part de la gens Volcàcia, una família romana d'origen plebeu.
Va ser pretor urbà l'any 46 aC i cònsol juntament amb Octavi (August) el 33 aC. Ciceró diu que els seus amics Luci Volcaci i Servi Sulpici havien enviat els seus fills a lluitar contra Pompeu. Aquest Volcaci va lluitar al costat de Juli Cèsar a la guerra de les Gàl·lies i es va distingir al setge de Dirràquium.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1191.
# Lori estriat

El lori estriat (Charmosyna multistriata) és una espècie d'ocell de la família dels psitàcids que habita els boscos de muntanya de Nova Guinea occidental.
# Ubuntu (filosofia)

* Aquest article tracta sobre filosofia. Si cerqueu altres significats, vegeu «Ubuntu».
Ubuntu (/ʊˈbuːntʊ/) és un terme de la llengua bantu nguni que es podria traduir aproximadament com 'bondat humana'. També pren el sentit de «Jo soc perquè tu ets», més concretament: «Jo soc el que soc per allò que tots som». Aquesta idea de la regió de l'Àfrica austral sovint es tradueix com "humanitat cap als altres", però que s'utilitza sovint en un sentit més filosòfic com "la creença en un vincle universal de compartir que connecta tota la humanitat".
En l'Àfrica austral, ha arribat a ser utilitzat com un terme per a un tipus de filosofia humanista, ètica o ideologia, que es propaga en l'africanització, un procés d'aquests països durant els anys 1980 i 1990.
Des de la transició a la democràcia a Sud-àfrica, amb la presidència de Nelson Mandela el 1994, el terme s'ha tornat més àmpliament conegut fora de l'Àfrica austral, en particular popularitzat als lectors de l'idioma anglès per Desmond Tutu (1999).

## Referències

* ↑ «About the Name». Official Ubuntu Documentation. Canonical. Arxivat de l'original el 23 de febrer 2013. [Consulta: 5 gener 2013].
* ↑ «Who we are: Human uniqueness and the African spirit of Ubuntu».
* ↑ «Desmond Tutu on Ubuntu». [Consulta: 11 gener 2015].

## Enllaços externs

* Miquel Tàpies, Neus. «Ubuntu: “Jo sóc perquè tu ets”», febrer 2011. Arxivat de l'original el 2015-07-21. [Consulta: 19 juliol 2015].
# Chiúre

Chiúre és un municipi de Moçambic, situat a la província de Cabo Delgado. En 2007 comptava amb una població de 32.603 habitants. És la seu del districte de Chiúre. En maig de 2013 fou constituït administrativament en municipi.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ «O Desenvolvimento do Poder Local em África: O caso dos municípios em Moçambique», 01-11-2015.
# Gosztonyia antarctica

Gosztonyia antarctica és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 30 cm de longitud total.

## Hàbitat

És un peix marí i de clima polar.

## Distribució geogràfica

Es troba a la Mar de Bellingshausen.

## Observacions

És inofensiu per als humans.

## Referències

* ↑ Matallanas, J., 2009. Description of Gosztonyia antarctica, a new genus and species of Zoarcidae (Teleostei: Perciformes) from the Antarctic Ocean. Polar Biology, 32 (1): 15-19.
* ↑ Matallanas, J., 2009. Description of Gosztonyia antarctica, a new genus and species of Zoarcidae (Teleostei: Perciformes) from the Antarctic Ocean. Polar Biology, 32 (1): 15-19.
* ↑ BioLib (anglès)
* 1 2 3 4 FishBase (anglès)

## Bibliografia

* Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Fundulopanchax gularis

Fundulopanchax gularis és una espècie de peix de la família dels aploquèilids i de l'ordre dels ciprinodontiformes que es troba a Àfrica: Nigèria, Benín i Ghana.
Els mascles poden assolir els 9 cm de longitud total.

## Referències

* ↑ AQUATAB.NET
* 1 2 «Fundulopanchax gularis» (en anglès). Fishbase.
# Mikel Aramendi

Mikel Aramendi (Itsasondo, 1955) és un filòleg i periodista basc expert en política internacional. És el director de la revista Hika i col·laborador d'Euskadi Irratia i Herri Radio, i dels diaris Gara i Berria.

## Referències

* ↑ Escribano, Daniel. «El debat polític que cal plantejar és si continuar a la UE o no». Espai Fàbrica, 2015. [Consulta: 5 setembre 2023].
* ↑ Escribano, Daniel. «Estar units o fer estats grans no ha demostrat cap mena de benefici especial». dBalears, 30-04-2022. [Consulta: 5 setembre 2023].
* ↑ «Goierriko Hitza | Urdaneta itsasgizonaren bizitza eta balentriak liburu batean jaso dituzte», 05-09-2008. Arxivat de l'original el 2008-09-05. [Consulta: 4 setembre 2023].
# Luci Volteu

Luci Volteu o Vulteu (en llatí Lucius Voletius o Vulteius) va ser un amic de Luci Cecili Metel pretor l'any 71 aC i propretor el 70 aC a l'illa i província de Sicília. Apareix al discurs In Verrem de Ciceró.

## Referències

* ↑ Marcus Tullius Cicero. Delphi Complete Works of Cicero (Illustrated). Delphi Classics, 10 gener 2014, p. 340–. GGKEY:N8SEHJX2THT.
# Louis Jolliet

Louis Jolliet (Quebec, 21 setembre 1645 – Maig 1700), fou un explorador canadenc del territori nord-americà, i juntament amb el missioner Jacques Marquette foren els primers europeus a recórrer el riu Mississipi. Estudià amb els jesuïtes i destacà en matemàtiques; el 1663 va rebre els ordes menors, però el 1667 ho abandonà per a dedicar-se a l'aventura i comerciar amb els amerindis nord-americans. El 1669 marxà vers el llac Superior i el 1671 s'establí a Sault Sainte Marie.
El 1672 fou encarregat pel governador Louis de Buade de Frontenac i pel superintendent Jean Talon explorar les noves terres. Així, ell i Jacques Marquette seguiren des del 1673 el curs del Mississipi i travessaren Wisconsin i Arkansas, comerciant amb els osage, otoe, quapaw, kanza i altres tribus de la zona. El 1674 tornà a Green Bay i va oferir aquestes terres a Nova França. Com a recompensa, fou ennoblit i el 1680 rebé l'illa d'Anticosti.

## Referències

* ↑ Larkin, Tanya. Jacques Marquette and Louis Jolliet: Explorers of the Mississippi (en anglès). The Rosen Publishing Group, 2003, p. 101. ISBN 0823936252.
# Fosses-la-Ville

Fosses-la-Ville és una antiga ciutat fortificada de Bèlgica, a la província de Namur, que forma part de la regió valona. L'1 de gener del 2024 tenia 10.423 habitants. Comprèn les seccions d'Aisemont, Fosses-la-Ville, Le Roux, Sart-Eustache, Sart-Saint-Laurent i Vitrival.

## Història

Fosses-la-Ville era una de les 23 Bones Viles del principat de Lieja.

## Galeria d'imatges

* La col·legiata Sant Feuillien
* La capella Santa Brígida
* nom de carrer bilingüe való i francès

## Persones de Fosses

* Robert de Thourotte, príncep-bisbe, mort al seu castell a Fosses el 1246

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
* ↑ «Trésors wallons : à la découverte de Fosses-la-Ville et des charmes de l'Entre-Sambre-et-Meuse» (en francès). Paris Match, 11-02-2024. [Consulta: 21 setembre 2024].
* ↑ «Les 23 +2 « bonnes villes » de la principauté de Liège» (en francès). Govern de Valònia, 2013. [Consulta: 21 setembre 2024].
# Ubud

Ubud (balinès: ᬳᬸᬩᬸᬤ᭄) és una població a l'illa indonèsia de Bali, al districte d'Ubud. És un dels principals centres artístics i culturals de Bali (que alhora és un centre artístic i cultural d'Indonèsia) i com a conseqüència ha desenvolupat una important indústria turística. Ubud, és un districte administratiu (kecamatan) amb una població de 74.800 habitants (segons el cens de 2020) en una àrea de 42,38 km². La zona central d'Ubud (el poble) té una població d'11.971 habitants i una superfície de 6,76 km², i rep més de tres milions de turistes estrangers cada any. Recentment s'ha tornat difícil distingir el poble dels llogarets que l'envolten. L'àrea que envolta el poble està composta per petits camps, terrasses d'arròs i boscos.

## Turisme

El carrer principal d'Ubud és Jalan Raya Ubud (Jalan Raya significa carrer principal), que travessa el centre del poble d'est a oest. Dos carrers llargs, Jalan Monkey Forest i Jalan Hanoman, s'estenen cap al sud del carrer principal. A la intersecció del carrer principal i Jalan Monkey Forest hi ha el palau Puri Saren Agung, que va ser ocupat per Tjokorda Gede Agung Sukawati (1910-1978), el darrer rei d'Ubud. Avui l'ocupen els seus descendents, i el jardí s'utilitza per a danses. També va ser un dels primers hotels d'Ubud, en funcionament des dels anys trenta.
El bosc de micos d'Ubud és una reserva natural sagrada ubicada a l'extrem sud del carrer Monkey Forest. Conté un temple i centenars de micos (Macaca fascicularis). El turisme d'Ubud s'enfoca a la cultura, el ioga i la natura. A diferència de les principals zones turístiques del sud de Bali, la zona d'Ubud té boscos, rius, temperatures més fresques i menys trànsit (tot i que el trànsit ha augmentat molt els darrers anys). A Ubud i els voltants hi ha petits hotels estil boutique que ofereixen serveis d'hidroteràpia i caminades per les muntanyes properes.
A prop d'Ubud es troba el poble de Pejeng, on hi ha la Lluna de Pejeng, el timbal de bronze més gran del món, forjat l'any 300 aC . Una altra destinació turística popular per als interessats en la cultura local és el complex de temples del segle XI Goa Gajah, també conegut com la «cova de l'elefant».

## Referències

* ↑ «Ubud, Bali». Sydney Morning Herald, 02-03-2005 [Consulta: 6 març 2013]. Arxivat 2017-01-03 a Wayback Machine.
* ↑ Badan Pusat Statistik, Jakarta, 2021.
* ↑ segons la tabulació de finals del 2020 de Kemendagri,
* ↑ «2017, KUNJUNGAN WISATAWAN KE GIANYAR CAPAI 3,8 JUTA». Tribunnews, 19-04-2018 [Consulta: 31 desembre 2018].
* ↑ «World Gazetteer: Ubud». World Gazetteer. Arxivat de l'original el 5 de gener de 2013. [Consulta: 31 agost 2010].
* ↑ «Sacred Monkey Forest Ubud Sanctuary - Mandala Wisata Wenara Wana - Padangtegal Ubud Bali». Arxivat de l'original el 15 d'abril de 2009. [Consulta: 21 juny 2009].
# Ciclisme als Jocs Olímpics d'estiu de 1924 - 50 quilòmetres

La competició dels 50 quilòmetres fou una de les quatre proves del programa olímpic de ciclisme en pista dels Jocs Olímpics de París de 1924. La competició es va disputar el 27 de juliol de 1924, amb la presència de 37 ciclistes procedents de 16 nacions diferents.

## Medallistes

| Or | Plata | Bronze |
| Ko Willems (NED) | Cyril Alden (GBR) | Harry Wyld (GBR) |

## Resultats

Sols es coneix la posició exacta dels set primers classificats i el temps del vencedor.
| Pos. | Atleta | Nazione | Tempo |
| 1 | Ko Willems | Països Baixos | 1h 18' 24" |
| 2 | Cyril Alden | Regne Unit | |
| 3 | Harry Wyld | Regne Unit | |
| 4 | Angelo De Martini | Itàlia | |
| 5 | Józef Lange | Polònia | |
| 6 | Alfredo Dinale | Itàlia | |
| 7 | Jan Maas | Països Baixos | |
| ND | Henry Kaltenbrunn | Sud-àfrica | |
| ND | Luis de Meyer | Argentina | |
| ND | Eugenio Gret | Argentina | |
| ND | Julio Polet | Argentina | |
| ND | Cosme Saavedra | Argentina | |
| ND | Robert Broadbent | Austràlia | |
| ND | William Coppins | Austràlia | |
| ND | George Dempsey | Austràlia | |
| ND | Josef Boons | Bèlgica | |
| ND | Charles Cadron | Bèlgica | |
| ND | Léonard Daghelinckx | Bèlgica | |
| ND | Jean Verheyen | Bèlgica | |
| ND | Prodan Georgiev | Bulgària | |
| ND | Borislav Stoyanov | Bulgària | |
| ND | Joe Laporte | Canadà | |
| ND | Ricardo Bermejo | Xile | |
| ND | Francisco Juillet | Xile | |
| ND | Alejandro Vidal | Xile | |
| ND | Willy Falck Hansen | Dinamarca | |
| ND | Edmund Hansen | Dinamarca | |
| ND | Mohamed Ali Mahmoud | Egipte | |
| ND | Mohamed Madkour | Egipte | |
| ND | Ahmed Salem Hassan | Egipte | |
| ND | William Fenn | Estats Units | |
| ND | Ignatius Gronkowski | Estats Units | |
| ND | Lucien Choury | França | |
| ND | Édouard Meunier | França | |
| ND | Francesco Del Grosso | Itàlia | |
| ND | Jan Łazarski | Polònia | |
| ND | Jaroslav Brož | Txecoslovàquia | |

## Bibliografia

* Comité olympique français. «Cyclisme». A: Librairie de France. Les Jeux de la VIII$^e$ Olympiade. Paris 1924. Rapport officiel (en francès), 1924, pp. 202-219 [Consulta: 28 agost 2013]. Arxivat 4 de febrer 2012 a Wayback Machine.
# Frederik Willem de Klerk

Frederik Willem de Klerk (Johannesburg, 18 de març de 1936 - Ciutat del Cap, 11 de novembre de 2021) fou un polític sud-africà que fou President del Govern sud-africà entre 1989 i 1994 i Vicepresident entre 1994 i 1996. El 1993 li fou concedit el Premi Nobel de la Pau juntament amb Nelson Mandela.

## Inicis polítics

Procedent d'una família bòer de significada tradició política, es va llicenciar en Dret l'any 1958. Posteriorment va fundar un bufet d'advocats a Vereeniging i, l'any 1972 va ser escollit diputat al Parlament pel Partit Nacional de Sud-àfrica. Durant els següents anys va ocupar diverses carteres ministerials: entre 1979 i 1982, la de Mines i Energia; entre 1982 i 1985, la d'Interior; i entre 1984 i 1989, la d'Afers exteriors.
En aquesta última data va substituir Pieter Willem Botha en la presidència del govern, càrrec des del qual va iniciar una política de reformes encaminada a la superació de l'apartheid. Per a això va derogar les lleis segregacionistes, va alliberar a polítics negres empresonats, entre ells Nelson Mandela, va legalitzar el Congrés Nacional Africà (CNA) i va dotar al país d'una nova Constitució.

## Premis humanitaris

El 1992 fou guardonat, juntament amb Nelson Mandela, amb el Premi Príncep d'Astúries de Cooperació Internacional pels seus esforços en la finalització del règim de l'apartheid i en favor dels drets humans.
El 1993 va acordar amb el CNA la formació d'un govern de transició i la celebració, l'any següent, d'eleccions legislatives. Per aquest motiu, aquell mateix any va ser guardonat, al costat de Nelson Mandela, amb el Premi Nobel de la Pau pel seu treball pel fi pacífic del règim de l'apartheid, i per a posar els fonaments per a una nova democràtica Sud-àfrica.
El 1997 decidí retirar-se de la política.

## Enllaços externs

* (castellà) Fundació Príncep d'Astúries, Príncep d'Astúries de Cooperació Internacional 1992 Arxivat 2010-03-23 a Wayback Machine.
* «Frederik Willem de Klerk» (en anglès). The Nobel Prize. The Nobel Foundation.
# Georgi Kondratiev

Georgi Kondratiev (Lûbanіčy, 7 de gener de 1960) és un exfutbolista belarús de la dècada de 1980 i entrenador.
Fou 14 cops internacional amb la selecció de la Unió Soviètica.
Pel que fa a clubs, defensà els colors de Dinamo Minsk, Chornomorets Odessa i Lokomotiv Moscou.
Fou entrenador de la selecció de Belarús.

## Referències

* ↑ «Kondratyev career summary». Arxivat de l'original el 2018-03-25. [Consulta: 28 desembre 2018].
* ↑ Profile Arxivat 2018-03-25 a Wayback Machine. (rus)
* ↑ Georgi Kondratiev a National-Football-Teams.com (anglès)
* ↑ Belarus sack coach Georgi Kondratiev after defeat to Slovakia... and Spain are up next in Euro 2016 qualifying! a dailymail
# Millport

«Millport» té aquests significats:
* Millport (Alabama)
* Millport (Nova York)
* Millport (Escòcia)
# Lucketz Swartbooi

Lucketz Swartbooi (6 de febrer, 1966) és un antic atleta namibi de llarga distància.
Destacà en marató, prova amb la que assolí la medalla d'argent al Campionat del Món de 1993 a Stuttgart. Fou 48è als Jocs Olímpics de Sydney 2000. També havia participat en els Jocs de Barcelona 1992. La seva millor marca és de 2:09:08, assolits a la marató de Boston, on finalitzà tercer l'any 1994.

## Enllaços externs

* IAAF, perfil de Lucketz Swartbooi
# Fossey (cràter)

Fossey és un cràter d'impacte en el planeta Venus de 30,4 km de diàmetre. Porta el nom de Dian Fossey (1932-1985), zoóloga i primatòloga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Fossey». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tossal Negre (Conca de Dalt)

El Tossal Negre és una muntanya de 1.890,6 metres d'altitud situada al límit dels termes municipals de Cabó, de l'Alt Urgell, i Conca de Dalt (antic terme d'Hortoneda de la Conca), del Pallars Jussà. És, per tant, també termenal entre les dues comarques esmentades.
Està situat al sud-est del Roc dels Quatre Alcaldes i al nord del Tossal de Caners.